CELEX: 32019D0033
Language: el
Date: 2019-11-29 00:00:00
Title: Απόφαση (ΕΕ) 2019/2194 Τησ Ευρωπαϊκήσ Κεντρικήσ Τράπεζασ της 29ης Νοεμβρίου 2019 σχετικά με την παροχή εξουσιοδότησης υπογραφής (ΕΚΤ/2019/33)

20.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 330/86
               
            
         ΑΠΟΦΑΣΗ (ΕΕ) 2019/2194 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 29ης Νοεμβρίου 2019
         σχετικά με την παροχή εξουσιοδότησης υπογραφής (ΕΚΤ/2019/33)
         Η ΠΡΟΕΔΡΟΣ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 38,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 38 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), η Ευρωπαϊκή Κεντρική Τράπεζα (ΕΚΤ) δεσμεύεται νομίμως έναντι τρίτων από τον πρόεδρο ή δύο μέλη της εκτελεστικής επιτροπής ή από τις υπογραφές δύο μελών του προσωπικού της ΕΚΤ δεόντως εξουσιοδοτημένων από τον πρόεδρο να υπογράφουν εξ ονόματός της. Προς διευκόλυνση της αποτελεσματικής διεκπεραίωσης του έργου της ΕΚΤ θα πρέπει να παρασχεθεί η δυνατότητα εξουσιοδότησης καθ’ ύλην αρμόδιων μελών του προσωπικού της να τη δεσμεύουν νομίμως έναντι τρίτων.
                  
               
                     (2)
                  
                  
                     Με την παρούσα απόφαση ο Γενικός Διευθυντής Υπηρεσιών, σε εξαιρετικές περιπτώσεις και όταν παρίσταται δικαιολογημένη ανάγκη, θα νομιμοποιείται εξ ονόματος του προέδρου να εξουσιοδοτεί μέλη του προσωπικού να δεσμεύουν νομίμως την ΕΚΤ έναντι τρίτων.
                  
               
                     (3)
                  
                  
                     Ενίοτε παρίσταται ανάγκη εκπροσώπησης της ΕΚΤ, άσκησης δικαιωμάτων εξ ονόματός της ή νόμιμης δέσμευσής της έναντι τρίτων από πρόσωπα τα οποία δεν είναι μέλη του προσωπικού της, π.χ. στο πλαίσιο της αποδοχής υπηρεσιών προερχόμενων από παρόχους υπηρεσιών της ΕΚΤ ή κοινής σύναψης συμβάσεων προμηθειών με άλλα θεσμικά όργανα της Ένωσης. Για τους λόγους αυτούς ο Γενικός Διευθυντής Υπηρεσιών θα πρέπει να διαθέτει κατ’ εξαίρεση τη δυνατότητα να εξουσιοδοτεί εξ ονόματος του προέδρου τα εν λόγω πρόσωπα να δεσμεύουν νομίμως την ΕΚΤ σύμφωνα με τις εντολές της.
                  
               
                     (4)
                  
                  
                     Η εφαρμογή της παρούσας απόφασης τελεί υπό την επιφύλαξη οποιασδήποτε ειδικής, τρέχουσας ή μελλοντικής, εξουσιοδότησης παρέχεται από τον πρόεδρο για σκοπούς νόμιμης δέσμευσης της ΕΚΤ έναντι τρίτων κατά το άρθρο 38 του καταστατικού του ΕΣΚΤ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εξουσιοδότηση υπογραφής βάσει καθ’ ύλην αρμοδιότητας
            
               1.   Τα πρόσωπα που προβλέπονται στην παρούσα απόφαση εξουσιοδοτούνται εντός του πεδίου των αρμοδιοτήτων τους να δεσμεύουν νομίμως την ΕΚΤ έναντι τρίτων σύμφωνα με τα ειδικότερα οριζόμενα στα παραρτήματα Ι και ΙΙ.
            
            
               2.   Σε περίπτωση αδυναμίας σαφούς προσδιορισμού της καθαρής αξίας ορισμένης υπό ανάληψη υποχρέωσης, ο προσδιορισμός της κατάλληλης κατηγορίας για σκοπούς εξουσιοδότησης δυνάμει της παραγράφου 1 πραγματοποιείται βάσει εύλογης και προσεκτικής εκτίμησης. Κατά την εκτίμηση λαμβάνονται υπόψη οι δυνητικοί κίνδυνοι στους οποίους μπορεί να εκτεθεί η ΕΚΤ, ιδίως ο χρηματοπιστωτικός κίνδυνος και ο κίνδυνος φήμης.
            
         
         
            Άρθρο 2
            Ειδική εξουσιοδότηση υπογραφής
            
               1.   Σε περιπτώσεις που δεν καλύπτονται από το άρθρο 1 και όταν παρίσταται δικαιολογημένη ανάγκη ο Γενικός Διευθυντής Υπηρεσιών νομιμοποιείται κατ’ εξαίρεση να εξουσιοδοτεί εξ ονόματος του προέδρου λοιπά μέλη του προσωπικού της ΕΚΤ (μέλη του προσωπικού ή εργαζόμενους με σύμβαση βραχυπρόθεσμης απασχόλησης) να δεσμεύουν νομίμως την ΕΚΤ έναντι τρίτων.
            
            
               2.   Ο Γενικός Διευθυντής Υπηρεσιών υποβάλλει στον πρόεδρο ετήσια έκθεση σχετικά με την κατ’ εξουσιοδότηση λήψη αποφάσεων σύμφωνα με την παράγραφο 1.
            
         
         
            Άρθρο 3
            Εξουσιοδότηση υπογραφής τρίτων
            
               1.   Σε θέματα του πεδίου αρμοδιοτήτων του ο Γενικός Διευθυντής Υπηρεσιών νομιμοποιείται κατ’ εξαίρεση να εξουσιοδοτεί εξ ονόματος του προέδρου πρόσωπα που δεν είναι μέλη του προσωπικού της ΕΚΤ να τη δεσμεύουν νομίμως έναντι τρίτων σύμφωνα με τις εντολές της, με σκοπό την εκτέλεση συμβάσεων που η ίδια συνάπτει με τα συγκεκριμένα πρόσωπα ή με οντότητες συνδεόμενες με αυτά.
            
            
               2.   Η εν λόγω ρύθμιση δεν καλύπτει το δικαίωμα υπεξουσιοδότησης.
            
         
         
            Άρθρο 4
            Κατάσταση προσώπων εξουσιοδοτημένων να υπογράφουν εξ ονόματος της ΕΚΤ
            Τα μέλη του προσωπικού της ΕΚΤ που εξουσιοδοτούνται να τη δεσμεύουν νομίμως έναντι τρίτων αναγράφονται στην κατάσταση προσώπων εξουσιοδοτημένων να υπογράφουν εξ ονόματος της ΕΚΤ κατά τα οριζόμενα στο άρθρο 14.2 της απόφασης EΚΤ/2004/2 (1).
         
         
            Άρθρο 5
            Έναρξη ισχύος
            Η παρούσα απόφαση αρχίζει να ισχύει την 1η Ιανουαρίου 2020.
         
         
            Φρανκφούρτη, 29 Νοεμβρίου 2019.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση ΕΚΤ/2004/2 της 19ης Φεβρουαρίου 2004 για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΕ L 80 της 18.3.2004, σ. 33).
      
      
         
            ΠΑΡΑΡΤΗΜΑ I
            
                        Κατηγορία
                     
                     
                        Εξουσιοδοτούμενοι βάσει καθ’ ύλην αρμοδιότητας
                     
                     
                        Καθαρή αξία
                     
                  
                        B
                     
                     
                        Μέλη εκτελεστικής επιτροπής πλην του προέδρου· πρόεδρος εποπτικού συμβουλίου· Γενικός Διευθυντής Υπηρεσιών
                     
                     
                        Απεριόριστη, εάν συνυπογράφει πρόσωπο της κατηγορίας Γ ή υψηλότερης κατηγορίας
                     
                  
                        Γ
                     
                     
                        Οποιοδήποτε μέλος του προσωπικού εμπίπτει στη μισθολογική κλίμακα K ή L
                     
                     
                        Άνω των 2 000 000  ευρώ, εάν συνυπογράφει πρόσωπο της κατηγορίας Β
                     
                  
                        Έως 2 000 000  ευρώ, εάν συνυπογράφει πρόσωπο της κατηγορίας Δ ή υψηλότερης κατηγορίας
                     
                  
                        Δ
                     
                     
                        Οποιοδήποτε μέλος του προσωπικού εμπίπτει στη μισθολογική κλίμακα Ι ή J
                        Ο εκπρόσωπος της επιτροπής προσωπικού
                     
                     
                        Έως 2 000 000  ευρώ, εάν συνυπογράφει πρόσωπο της κατηγορίας Γ ή υψηλότερης κατηγορίας
                     
                  
                        Έως 20 000  ευρώ, εάν συνυπογράφει πρόσωπο της κατηγορίας Ε ή υψηλότερης κατηγορίας
                     
                  
                        Ε
                     
                     
                        Υπεύθυνοι έργου που ορίζονται από τον επικεφαλής της ομάδας συντονισμού έργου (PSG)
                     
                     
                        Έως 20 000  ευρώ, εάν συνυπογράφει πρόσωπο της κατηγορίας Δ ή υψηλότερης κατηγορίας
                     
                  
                        Έως 1 000  ευρώ, εάν συνυπογράφει πρόσωπο της κατηγορίας Ε ή υψηλότερης κατηγορίας
                     
                  
      
      
         
            ΠΑΡΑΡΤΗΜΑ ΙΙ
            Για ορισμένες κατηγορίες υποχρεώσεων ισχύουν οι ακόλουθες παρεκκλίσεις από το παράρτημα I.
            
                        Κατηγορία υποχρεώσεων
                     
                     
                        Εξουσιοδότηση υπογραφής
                     
                  
                        
                           Απασχόληση
                        
                     
                     
                        
                           Εξουσιοδοτούμενοι υπογράφοντες της ΓΔ Ανθρώπινου Δυναμικού
                        
                     
                  
                        Επιστολή διορισμού περί έναρξης της σχέσης απασχόλησης ή προαγωγής
                     
                     
                         
                     
                  
                        
                                    —
                                 
                                 
                                    Μέλη της εκτελεστικής επιτροπής και πρόσωπα που εμπίπτουν στις μισθολογικές κλίμακες K και L
                                 
                              
                     
                        
                                    —
                                 
                                 
                                    Ένα πρόσωπο της κατηγορίας Β και ένα της κατηγορίας Γ
                                 
                              
                  
                        
                                    —
                                 
                                 
                                    Πρόσωπα που εμπίπτουν στις μισθολογικές κλίμακες I και J
                                 
                              
                     
                        
                                    —
                                 
                                 
                                    Ένα πρόσωπο της κατηγορίας Γ και ένα της κατηγορίας Δ
                                 
                              
                  
                        
                                    —
                                 
                                 
                                    Οποιοδήποτε άλλο μέλος του προσωπικού, αποσπασμένος ή ασκούμενος
                                 
                              
                     
                        
                                    —
                                 
                                 
                                    Ένα πρόσωπο της κατηγορίας Δ και ένα της κατηγορίας Ε
                                 
                              
                  
                        Κάθε περαιτέρω τροποποίηση επιστολής διορισμού και λοιπών εγγράφων που μεταβάλλουν το καθεστώς απασχόλησης (π.χ. παράταση διάρκειας σύμβασης, μετακινήσεις και λοιπές μορφές κινητικότητας)
                     
                     
                         
                     
                  
                        
                                    —
                                 
                                 
                                    Μέλη της εκτελεστικής επιτροπής και πρόσωπα που εμπίπτουν στις μισθολογικές κλίμακες K και L
                                 
                              
                     
                        
                                    —
                                 
                                 
                                    Ένα πρόσωπο της κατηγορίας Γ και ένα της κατηγορίας Δ
                                 
                              
                  
                        
                                    —
                                 
                                 
                                    Οποιοδήποτε άλλο μέλος του προσωπικού, αποσπασμένος ή ασκούμενος
                                 
                              
                     
                        
                                    —
                                 
                                 
                                    Ένα πρόσωπο της κατηγορίας Δ και ένα της κατηγορίας Ε
                                 
                              
                  
                        
                           Συμβάσεις προμηθειών
                        
                     
                     
                        
                           Εξουσιοδότηση υπογραφής
                        
                     
                  
                        Έγγραφα που επηρεάζουν τη νομική κατάσταση των προμηθευτών στο πλαίσιο διαδικασιών σύναψης συμβάσεων, ιδίως επιστολές ανάθεσης σύμβασης και απόρριψης (εξαιρουμένης της υπογραφής της σύμβασης)
                     
                     
                        Για τις διαδικασίες σύναψης συμβάσεων για τις οποίες δεν έχει συσταθεί επιτροπή προμηθειών (ΕΠ):
                        Ένα πρόσωπο της κατηγορίας Δ και ένα της κατηγορίας Ε προερχόμενα από την υπηρεσιακή μονάδα με αρμοδιότητα σε θέματα προϋπολογισμού της σύμβασης.
                     
                  
                        Για τις διαδικασίες σύναψης συμβάσεων για τις οποίες έχει συσταθεί ΕΠ:
                        Ο πρόεδρος της ΕΠ ή, σε περίπτωση απουσίας του, άλλο πρόσωπο της κατηγορίας Δ προερχόμενο από την υπηρεσιακή μονάδα με αρμοδιότητα σε θέματα προϋπολογισμού της σύμβασης και ένα πρόσωπο από το τμήμα κεντρικής διαχείρισης προμηθειών.
                     
                  
                        
                           Διαχείριση συμβάσεων
                        
                     
                     
                        
                           Εξουσιοδοτούμενοι υπογράφοντες της υπηρεσιακής μονάδας με αρμοδιότητα σε θέματα προϋπολογισμού
                        
                     
                  
                        Τροποποίηση σύμβασης
                     
                     
                        Κατά κανόνα, οι εξουσιοδοτούμενοι ανάλογα με την αξία της τροποποίησης κατά το παράρτημα Ι.
                        Εξαιρέσεις:
                        
                                    —
                                 
                                 
                                    Για μείζονες τροποποιήσεις, πρόσωπα της ίδιας κατηγορίας με τα εξουσιοδοτούμενα για την υπογραφή της αρχικής σύμβασης.
                                 
                              
                                    —
                                 
                                 
                                    Για ελάσσονες τροποποιήσεις, τουλάχιστον ένα πρόσωπο της κατηγορίας Δ και ένα της κατηγορίας E.
                                 
                              
                  
                        Καταγγελία σύμβασης
                     
                     
                        Πρόσωπα της ίδιας κατηγορίας με τα εξουσιοδοτούμενα για την υπογραφή της αρχικής σύμβασης.
                     
                  
                        Λοιπά μέτρα διαχείρισης συμβάσεων προβλεπόμενα στους όρους τους, π.χ. βεβαίωση αποδοχής, συμψηφισμός απαιτήσεων, παράταση διάρκειας.
                     
                     
                        Τουλάχιστον ένα πρόσωπο της κατηγορίας Δ και ένα της κατηγορίας E, εκτός εάν η αξία ή σημασία της σύμβασης ανάγεται σε υψηλότερη κατηγορία.